ফেসবুক নিরাপদ রক্ত পেতে জনগণের জন্য নিরাপদ রক্তদান প্রক্রিয়া আরো সহজ করতে আজ একটি রক্তদান কর্মসূচি উদ্বোধন করেছে। ফেসবুক হেল্থ-এর প্রডাক্ট লিডার হেমা বুদারাজু বাসসকে বলেন, বিশ্বের অনেক দেশের মতো বাংলাদেশেও নিরাপদ রক্তের ঘাটতি রয়েছে। রোগী এবং তার পরিবারের সদস্যদের নিরাপদ রক্ত সংগ্রহ করতে অনেক ঝক্কি-ঝামেলা পোহাতে হয়। তারা যাতে চাহিদা মতো প্রয়োজনীয় নিরাপদ রক্ত পেতে পারে এ জন্য ফেসবুক আরো সহজ ও কার্যকরভাবে রক্তদাতা ও গ্রহীতাকে খুঁজে পেতে একটি ফিচার চালু করেছে।